ddrg/super_eurlex huggingface dataset:
1.

Bakht Gul (más néven a) Bakhta Gul, b) Bakht Gul Bahar, c) Shuqib). Születési ideje: 1980. Születési helye: Aki falu, Zadran körzet, Paktia tartomány, Afganisztán. Állampolgársága: afgán. Lakcíme: Mirámsáh, Észak-Vazirisztán, Szövetségi Irányítású Törzsi Területek, Pakisztán. Egyéb információ: a) Badruddin Haqqani kommunikációs asszisztense, b) a Haqqani-hálózathoz tartozó lázadók, a külföldi harcosok és fegyverek mozgását is koordinálja az afganisztáni–pakisztáni határ térségében, c) a zadrán törzs tagja. Az ENSZ általi jegyzékbe vétel időpontja: 2012.6.27. A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információ: Bakht Gul legkésőbb 2009 óta a Haqqani-hálózat kommunikációért felelős magas rangú tisztségviselője, amikor is elődjét letartóztatták Afganisztánban. Gul 2011-ben is Badruddin Haqqani, a Haqqani-hálózat egyik magas rangú vezetőjének közvetlen irányítása alatt állt, akivel rajta keresztül lehetett kapcsolatba lépni. Feladatai közé tartozik, hogy afganisztáni parancsnokok jelentéseit eljuttatja a Haqqani-hálózat magas rangú tisztségviselőihez, a tálib rezsim médiáért felelős tisztségviselőihez és a legitim afganisztáni médiacsatornákhoz. Gul a Haqqani-hálózat tisztjeivel – többek között Badruddin Haqqanival – együtt a Haqqani-hálózathoz tartozó felkelők, külföldi harcosok és fegyverek mozgását is koordinálja az afganisztáni–pakisztáni határ és Kelet-Afganisztán térségében. 2010-ben műveleti parancsokat közvetített Badruddin Haqqanitól az afganisztáni harcosok felé. 2009 végén pénzeszközöket nyújtott a Haqqani-hálózat Mirámsáh és Afganisztán között ingázó alparancsnokai számára.
4.

az Olaszországra vonatkozó rész a következőképpen módosul: a) Bergamo repülőterére vonatkozó bejegyzés helyébe a következő szöveg lép: „Bergamo IT BGO 4 A HC(2), NHC(2)” b) a Livorno-Pisa kikötőjére vonatkozó bejegyzés helyébe a következő szöveg lép: „Livorno–Pisa IT LIV 1 P Porto Commerciale HC, NHC-NT Sintermar (*) HC (*), NHC (*) Lorenzini HC, NHC-NT Terminal Darsena Toscana HC, NHC-NT, NHC-T(FR)” c) a Milano-Linate repülőtérre vonatkozó bejegyzés helyébe a következő szöveg lép: „Milano–Linate(*) IT LIN 4 A HC(2) (*), NHC-T(2) (*), NHC-NT (*)” d) a Milano-Malpensa repülőtérre vonatkozó bejegyzés helyébe a következő szöveg lép: „Milano–Malpensa IT MXP 4 A Magazzini aeroportuali ALHA HC(2), NHC(2) SEA U, E Cargo City MLE HC(2) O” e) a Torino-Caselle repülőtérre vonatkozó bejegyzés helyébe a következő szöveg lép: „Torino-Caselle IT CTI 4 A HC(2), NHC-NT(2)”
2.

A II.1.4.2. pont helyébe a következő szöveg lép: „II.1.4.2. Vásárlás, építés vagy felújítás 1. Ha az ingatlanszerzés elengedhetetlen a projekt végrehajtása szempontjából, és egyértelműen kapcsolódik annak célkitűzéseihez, az ingatlan vásárlása, vagyis már megépített épületek vásárlása vagy ingatlan építése, a teljes vagy részleges költségek alapján, vagy az értékcsökkenés alapján támogatható társfinanszírozásból az alább meghatározott feltételekkel és a szigorúbb nemzeti szabályok alkalmazásának sérelme nélkül: a) be kell szerezni független szakképzett értékbecslő vagy megfelelően felhatalmazott hivatalos testület igazolását arról, hogy az ár nem haladja meg a piaci értéket, és az igazolásban fel kell tüntetni, hogy az ingatlan megfelel a nemzeti rendelkezéseknek, vagy pedig részletezni kell, hogy az épület mely pontokon nem felel meg e rendelkezéseknek, és a végső kedvezményezett a projekt részeként hol tervez kiigazításokat végrehajtani; b) az ingatlant nem a projekt végrehajtását megelőzően nyújtott közösségi támogatásból vásárolták; c) az ingatlant a projekt záró időpontját követő legalább tíz éven át kizárólag a projektben megnevezett célra kell használni, hacsak a Bizottság kifejezetten mást nem engedélyez a teljes vagy részleges költségek alapján történő társfinanszírozás esetén. Az értékcsökkenés alapján történő társfinanszírozás esetén ez az időtartam öt évre csökken; d) az ingatlanvásárlás tiszteletben tartja az értékarányos ár és a költséghatékonyság elvét, és arányosnak tekinthető a projekt végrehajtásával elérni kívánt céllal; e) értékcsökkenés alapján történő társfinanszírozás esetén e vagyontárgyak értékcsökkenésének csak a projekt számára történő felhasználás időtartamának és a tényleges felhasználás arányának megfelelő része jogosult támogatásra; az értékcsökkenést a nemzeti számviteli szabályok szerint kell kiszámítani. 2. Az ingatlanok felújításának, átalakításának vagy korszerűsítésének kiadásai a teljes vagy részleges költség alapján vagy az értékcsökkenés alapján jogosultak társfinanszírozásra. Felújítási költségek esetében csak az (1) bekezdés c) és e) pontjának feltételei alkalmazandók.”
(8)

Tekintettel arra, hogy a rendszer fizikai használatáról a szállításirendszer-üzemeltetők rendelkeznek részletes információkkal, és ugyanők vannak a legjobb helyzetben a jövőbeni forgalom előrejelzéséhez is, indokolt a szállításirendszer-üzemeltetőket arra kötelezni, hogy meghatározzanak egy olyan többletkapacitást, amelyet a számított műszaki kapacitáson túlmenően rendelkezésre bocsátanak. Azáltal, hogy a forgalmi forgatókönyvek és a lekötött kapacitások figyelembevételével a műszakilag rendelkezésre állónál több nem megszakítható kapacitást kínálnak, a szállításirendszer-üzemeltetők kockázatot vállalnak, amelyet indokolt ellentételezni. A szállításirendszer-üzemeltetők bevételeinek meghatározása érdekében az ilyen többletkapacitást azonban csak akkor indokolt ténylegesen is allokálni, ha már minden más kapacitás allokálásra került, beleértve a többi szűkületkezelési eljárás alkalmazásából adódó többletkapacitásokat is. A szállításirendszer-üzemeltetőknek a műszaki kapacitás meghatározásában szorosan együtt kell működniük egymással. A fizikai szűkület esetleges kialakulásával összefüggő helyzetek orvoslása céljából a szállításirendszer-üzemeltetőknek a lehető legköltséghatékonyabb intézkedést kell alkalmazniuk, beleértve a kapacitás visszavásárlásának lehetőségét és más műszaki vagy kereskedelmi intézkedések alkalmazását is.
(4)

Az első feltétel szerint a hitelminősítő intézeteknek a harmadik országban engedélyezési vagy nyilvántartásba-vételi eljárás tárgyát kell képezniük és folyamatosan hatékony felügyelet és végrehajtás alatt kell működniük. A hitelminősítő intézetekkel kapcsolatos ausztrál jogi és felügyeleti keretrendszer bevezetésére 2010. január 1-jén került sor. Már hatályba lépett minden kapcsolódó törvény és rendelet, azaz a társasági törvény (2001) és az ausztrál értékpapír- és befektetési bizottságról (Australian Securities and Investments Commission – ASIC) szóló törvény (2001). A keretszabályozással összhangban az ASIC nyilvántartásba veszi és folyamatos felügyelet alatt tartja a hitelminősítő intézeteket. Az ausztrál jogi és felügyeleti keretrendszer megfelelő hatáskörrel ruházza fel az ASIC-ot ahhoz, hogy a hitelminősítő intézetek hatékony felügyelet és végrehajtás alatt működhessenek; e hatáskör lehetővé teszi a bizottság számára, hogy szankcionálja az alkalmazandó szabályokat be nem tartó hitelminősítő intézeteket: az ASIC felhatalmazást kaphat a hitelminősítő intézetek által be nem nyújtott elszámolási okmányok lefoglalására. Az illetékes igazságügyi hatóság által kiadott házkutatási parancs alapján az ASIC átvizsgálhatja a hitelminősítő intézet helyiségeit. Emellett a társasági törvény felhatalmazza az ASIC-ot arra, hogy szövetségi bírósághoz folyamodjon a hitelminősítő intézet engedélyének visszavonására vonatkozó végzésért. Az engedély ilyetén visszavonását követően az ASIC bírósághoz fordulhat olyan végzésért, amely a hitelminősítő intézet számára véglegesen megtiltja, hogy Ausztráliában hitelminősítést bocsásson ki. A társasági törvény értelmében az ASIC a hitelminősítő intézet által tanúsított jogszerűtlen magatartás megszüntetésére vonatkozó végzésért is folyamodhat, illetőleg bírságot vethet ki, amennyiben a hitelminősítő intézet megszegte a vonatkozó pénzügyi szolgáltatási szabályozásban foglalt valamely kötelezettségét. Az EÉPH és az ASIC között létrejött együttműködési megállapodás rendelkezéseket fogalmaz meg a határokon átnyúló tevékenységet folytató hitelminősítő intézetekkel szemben hozott végrehajtási és felügyeleti intézkedésekkel kapcsolatos információcseréről.
a)

tagként: — Cristian Mihai ADOMNIȚEI, President of Iași County Council — Dragoș Adrian BENEA, President of Bacău County Council — Ovidiu BRĂILOIU, Mayor of Eforie town, Constanța County — Csaba BORBOLY, President of Harghita County Council — Mariana GÂJU, Mayor of the Cumpăna commune, Constanța County — Emilian OPREA, Mayor of Chitila town, Ilfov County és
(6)

Bahrein továbbá olyan információkat is szolgáltatott, amelyek arról tanúskodnak, hogy az ország egész területén jelentős mértékű javulás következett be a lófélék állat-egészségügyi helyzetére vonatkozó hatósági állatorvosi felügyeletének biztosítása érdekében. Bahrein elkötelezte magát amellett is, hogy folytatja területén a takonykór ellenőrzését.
b)

póttagként: — Jim HUME MSP, Member of the Scottish Parliament, — Jamie McGRIGOR MSP, Member of the Scottish Parliament.
3.

Új vonal létrehozása során minden olyan állatot be kell jelenteni, amely hordozza a genetikai módosítást. Ezenkívül a szuperovulációhoz, vazektómiához, embrióbeültetéshez használt állatokat is be kell jelenteni (ezek lehetnek akár géntechnológiával módosított, akár géntechnológiával nem módosított állatok). Új, géntechnológiával módosított vonal létrehozása során előállított genetikailag normális állatokat (vad típusú utódok) nem kell bejelenteni.
(10)

E különleges jogállású területeken – mivel a Holland Királyság európai részéhez tartoznak – a Szerződések végrehajtását Hollandia biztosítja, vagyis az egészségügyi kérdésekben illetékes hatóság feladatait is Hollandia illetékes hatóságai látják el. Hollandia illetékes hatóságai benyújtották a Bizottsághoz az annak bizonyításához szükséges információkat, hogy Bonaire, Sint Eustatius és Saba egészségügyi ellenőrzési rendszerei elegendő biztosítékot nyújtanak az uniós követelményeknek való megfeleléshez. A benyújtott információkból az is kiderül, hogy a szóban forgó hatóságok ugyanolyan jogosultsággal bírnak ellenőrzések lefolytatására, mint amilyennel a Holland Antillák illetékes hatósága rendelkezett, és az élelmiszer-ipari vállalkozókra is ugyanazok a kötelezettségek vonatkoznak. Ezenfelül – a fent említett információk szerint – a szóban forgó különleges jogállású területeken végzett hatósági egészségügyi ellenőrzések a Holland Antillák megszűnése előtti időszakban végzett ellenőrzések szintjével azonos szinteken folynak.
RS

Ministry of Agriculture, Forestry and Water Management Plant Protection Directorate Omladinskih brigada 1 11070 NOVI BEOGRAD A Mezőgazdasági Minisztérium felhatalmazta az alábbi intézményeket az OECD szerinti hatósági származási bizonyítvány kiállítására: National Laboratory for Seed Testing Maksima Gorkog 30 21000 NOVI SAD Maize Research Institute »ZEMUN POLJE« Slobodana Bajica 1 11080 ZEMUN, BEOGRAD
1.

Az I. melléklet helyébe a következő szöveg lép: „I. MELLÉKLET Országok és hatóságok Ország (1) Az engedélyezést és az előállítás ellenőrzését végző hatóság CA National Forest Genetic Resources Centre/Centre national des ressources génétiques forestières Natural Resources Canada/Ressources naturelles Canada Canadian Forest Service – Atlantic/Service canadien des forêts – Atlantique P.O. Box 4000, FREDERICTON, NB E3B 5P7 CH Federal Office for the Environment (FOEN) Department of the Environment, Transport, Energy and Communications (UVEK) Forest Division Federal Plant Protection Service Zürcherstraße 111 CH-8903 BIRMENSDORF HR Croatian Forest Research Institute – CFI Division of Genetics, Forest Tree Breeding and Seed Science Cvjetno naselje 41 10450 Jastrebarsko NO Norwegian Forest Research Institute Høgskoleveien 12 N-1432 AAS Norwegian Forest Seed Station P.O. Box 118 N-2301 HAMAR RS Group for Forest Reproductive Material and Genetic Resources Directorate for Forest Ministry of Agriculture, Forestry and Water Management Ministry of AFW – Directorate for Forest Omladinskih brigada 1 Novi Beograd TR Ministry of Environment and Forestry General Directorate of Forestation and Erosion Control Bestepe 06560 Ankara US USA United States Department of Agriculture, Forest Service Cooperative Forestry National Seed Laboratory 5675 Riggins Mill Road Dry Branch, Georgia 31020 HIVATALOS SZÖVETSÉGI MINŐSÍTÉSI HATÓSÁGOK (amelyek OECD-bizonyítványok kiállítására jogosultak az USDA Forest Service-szel kötött együttműködési megállapodás alapján) Washington State Crop Improvement Association, Inc. 1610 NE Eastgate Blvd, Suite 610 Pullman, Washington 99163
(230)

A Bizottság a regionális halászati gazdálkodási szervezetek IUU-hajókat tartalmazó listáiból (65) származó információk alapján megállapította, hogy az IUU-hajókat tartalmazó, vonatkozó listákra történő felvételüket követően több hajó is Panama lobogója alatt közlekedett (66). Ezek a következők: Lila No 10, Melilla No 101, Melilla No 103, No. 101 Gloria (korábbi neve: Golden Lake), Sima Qian Baru 22 (korábbi nevei: Corvus/Galaxy), Tching Ye No. 6, Xiong Nu 33 (korábbi nevei: Draco-1, Liberty).
3.

Ahol a 2. pont c) vagy d) pontjában meghatározott információ rendelkezésre áll, a bizonyítvány ezenfelül az alábbi pontok egyikének teljesülésére vonatkozó információt tartalmaz: a) A meghatározott növények közvetlenül a 2. pont a), b) vagy c) pontjában meghatározott feltételeknek megfelelően nevelt anyanövényektől származnak. b) A meghatározott növények közvetlenül az anyanövényektől származnak, amelyeket a meghatározott kórokozótól való mentességük igazolása érdekében előzetes egyedi vizsgálatnak vetettek alá. c) A meghatározott növényeket olyan mintavételi eljárás szerint vizsgálták, amely 99 %-os megbízhatósággal igazolja, hogy a meghatározott kórokozó jelenléte a meghatározott növényekben 0,1% alatt van.
—

C. H. J. (Cor) LAMERS, Burgemeester (mayor) of the municipality of Schiedam
(2)

Az EKB/2010/21 határozat 3. cikke rendelkezik arról, hogy a Központi Bankok Európai Rendszerében a könyvvitel és pénzügyi jelentéstétel jogi keretéről szóló, 2010. november 11-i EKB/2010/20 iránymutatásban (2) meghatározott számviteli alapelvek az EKB/2010/21 határozatra is vonatkoznak. Ez többek között az EKB/2010/20 iránymutatás 3. cikkének c) pontjára is vonatkozik a mérlegfordulónapot követő események tekintetében, amelyek lehetővé teszik az eszközöknek és a forrásoknak az éves mérleg fordulónapja és a pénzügyi kimutatások megfelelő testületek általi jóváhagyásának napja között bekövetkező gazdasági események hatásaival történő korrigálását, amennyiben azok kihathatnak az eszközök és források mérlegfordulónap szerinti állapotára.
(6)

A Bizottság felkérte Franciaországot egyfelől annak ellenőrzésére, hogy az említett, Franciaország számára kifejezett időbeli korlátozás nélkül nyújtott engedélyek továbbra is szükségesek-e, másfelől arra, hogy ezt a Bizottság felé is erősítse meg; Franciaország a két említett elavult engedélyen túl a 2006/112/EK irányelv X. melléklete B. részének 5. és 6. pontjában említett ügyletek figyelmen kívül hagyására vonatkozó engedélyek kapcsán is jelezte a Bizottságnak, hogy azokat a gyakorlatban már nem alkalmazza; így a Bizottság által a héasajátforrás-alap meghatározása céljából ebben az összefüggésben adott engedélyeket is vissza kell vonni.
(5)

A Bizottság felkérte Németországot egyfelől annak ellenőrzésére, hogy az említett, Németország számára kifejezett időbeli korlátozás nélkül nyújtott engedélyek továbbra is szükségesek-e, másfelől arra, hogy ezt a Bizottság felé is erősítse meg; Németország megerősítette, hogy a hatodik irányelv F. mellékletének 13. pontjában említett ügyletek figyelmen kívül hagyására vonatkozó engedélyre és a 2006/112/EK irányelv X. melléklete B. részének 3. pontjában említett ügyletek kapcsán bizonyos közelítő becslések alkalmazására vonatkozó engedélyre már nem tart igényt; így a Bizottság által a héasajátforrás-alap meghatározása céljából ebben az összefüggésben adott engedélyeket is vissza kell vonni.
NGARUYE WA MYAMURO, Baudoin

Baudoin NGARUYE ezredes

1978, Lusamambo, Lubero régió, Kongói Demokratikus Köztársaság.

A Mouvement du 23 Mars (M23) katonai vezetője. Azonosítója az FARDC-nél: 1-78-09-44621-80

2012. áprilisban Ngaruye vezette az ex-CNDP lázadást, azaz a Mouvement du 23 Marst (M23), Ntaganda tábornok irányítása alatt. Ő jelenleg a harmadik legmagasabb rangú katonai parancsnok az M23-ban. A KDK-val foglalkozó szakértői csoport 2008-ban és 2009-ben is javasolta jegyzékbe vételét. Számos alkalommal súlyosan megsértette a nemzetközi jogot és az emberi jogokat, illetve felelősség terheli ilyen jogsértésekért. Gyermekek százait toborozta és képezte ki az M23 számára 2008-ban és 2009-ben, valamint 2010 végén. Emberölést, csonkítást és emberrablást is elkövetett, gyakran nőkkel szemben. Felelősség terheli kivégzésekért és az M23-ból dezertáló katonák kínzásáért. Az FARDC egyik vezetőjeként 2009-ben parancsot adott a walikalei Shalio faluban lakó összes férfi kivégzésére. Ezenkívül fegyvereket, lőszereket és fizetést is biztosított Masisi és Walikale régiókban Ntaganda tábornok közvetlen utasítására. 2010-ben Lukopfuban ő irányította a lakosságnak a lakóhelye elhagyására való kényszerítését és kifosztását. Az FARDC-n belüli bűnözői körök tevékeny alakja, az ásványianyag-kereskedelemből is hasznot húzott, aminek következtében 2011-ben erőszakos összetűzésbe került Innocent Zimurinda ezredessel.
1.

Rahat Ltd. (más néven a) Rahat Trading Company; b) Haji Muhammad Qasim Sarafi; c) New Chagai Trading). Címe: a) 1. fiókiroda: 33-as szoba, 5. emelet, Sarafi Market, Kandahár város, Kandahár tartomány, Afganisztán; b) 2. fiókiroda: 4. sz. üzlet, Azizi Bank, Haji Muhammad Isa Market, Wesh, Spin Boldak, Kandahar tartomány, Afganisztán; c) 3. fiókiroda: Safaar Bazaar, Garmser körzet, Helmand tartomány, Afganisztán; d) 4. fiókiroda: Lashkar Gah, Helmand tartomány, Afganisztán; e) 5. fiókiroda: Gereshk körzet, Helmand tartomány, Afganisztán; f) 6. fiókiroda: Zaranj körzet, Nimroz tartomány, Afganisztán; g) 7. fiókiroda: i. Dr Barno út, Quetta, Pakisztán; ii. Haji Mohammed Plaza, Tol Aram út, a Jamaluddin Afghani út közelében, Quetta, Pakisztán; iii. Kandahari Bazaar, Quetta, Pakisztán; h) 8. fiókiroda: Chaman, Beludzsisztán tartomány, Pakisztán; i) 9. fiókiroda: Chaghi Bazaar, Chaghi, Beludzsisztán tartomány, Pakisztán; j) 10. fiókiroda: Zahedan, Zabol tartomány, Irán. Egyéb információ: a) 2011-ben és 2012-ben a tálib vezetés a Talibán tevékenységének finanszírozását célzó, külső adományozóktól és kábítószer-kereskedelemből származó pénzek átutalására használta Rahat Ltd-t. b) A tulajdonos: Mohammed Qasim Sadozai Khudai Rahim. c) Üzlettárs Mohammad Naim Barich Khudaidad is. Az ENSZ általi jegyzékbe vétel időpontja: 2012.11.21.
(33)

Az érintett termék az Egyesült Államokból származó, jelenleg az ex 2207 10 00, ex 2207 20 00, ex 2208 90 99, ex 2710 12 11, ex 2710 12 15, ex 2710 12 21, ex 2710 12 25, ex 2710 12 31, ex 2710 12 41, ex 2710 12 45, ex 2710 12 49, ex 2710 12 51, ex 2710 12 59, ex 2710 12 70, ex 2710 12 90, ex 3814 00 10, ex 3814 00 90, ex 3820 00 00 és ex 3824 90 97 KN-kód alá besorolt, időnként üzemanyag-felhasználású etanolnak is nevezett bioetanol, azaz mezőgazdasági termékekből előállított, denaturált vagy nem denaturált etil-alkohol – kivéve azokat a termékeket, amelyeknek az EN 15376 szabvány szerint mért víztartalma több mint 0,3 % (m/m) –, valamint a mezőgazdasági termékekből előállított, benzines keverékben található etil-alkohol, melynek etil-alkohol-tartalma több mint 10 % (v/v).
(11)

Az olasz nyílt nemzetközi teniszbajnokság olyan döntői és elődöntői, amelyeken olasz játékos mérkőzik, több kritériumnak is megfelelnek, hiszen az adott sportág olyan nemzetközi jelentőségű bajnokságáról van szó, amelyen olasz játékosok is részt vesznek, továbbá ezek a mérkőzések Olaszországban – részben a helyszín miatt – kiemelt és széles körű érdeklődésnek örvendenek, és a sportág szokásos televíziós közönségénél szélesebb kör érdeklődését keltik fel. Az esemény különösen nagy visszhangját a nézettségi adatok is alátámasztják, amelyekből kitűnik, hogy a tenisz iránti érdeklődés és a sportág rajongóinak köre az utóbbi években egyértelműen nőtt.
(77)

A SIC különösen hangsúlyozta a külső könyvvizsgálat hiányát, amelyet rendszeresen el kellett volna végezni. Emellett utalt az 1998. év tekintetében feltárt hiányosságokra, amelyekről az egyetlen elkészült külső könyvvizsgálat, a BDO Binder erre az évre vonatkozó jelentése is említést tett, és amelyeket a Bizottságnak figyelembe kellett volna vennie. A BDO Binder 1998. évről szóló jelentésében szereplő több kifogásra is felhívta a figyelmet, ideértve az RTP televíziós műsorszolgáltatására vonatkozó hirdetési korlátok túllépését is. A SIC rámutat, hogy a közszolgáltatási szerződések értelmében az RTP köteles betartani a hirdetésre vonatkozó korlátokat, és például óránként csak meghatározott percnyi hirdetést közvetíthet. A BDO Binder jelentésének eredményei szerint 1998-ban ezeket a határértékeket nem tartották be. A SIC továbbá idézte a jelentés azon megállapítását, miszerint egyes eszközöket nem számoltak el, ami a SIC számára a jelek szerint azt bizonyítja, hogy az adott eszközökkel kapcsolatos beruházásokat nem végezték el.
(171)

Figyelembe véve tehát a France Télécom által fizetett kivételes átalány-hozzájárulásokat érintő kezelési és felhasználási módokat, amelyeket az arra felhatalmazott közintézmény a költségvetési törvény rendelkezéseinek megfelelően alkalmazott, valamint a Francia Köztársaság által átadott, a (36) és a (37) preambulumbekezdésekben, valamint a 3. táblázatban bemutatott, az 1997 óta történt befizetéseket mutató számokat, megállapítható, hogy sohasem léteztek azok a bevételek, amelyekre a Francia Köztársaság hivatkozik, s amelyek egy 7 %-os kamatot eredményező befektetésből származnak. […]. Továbbá, az állítások nem tükrözik a francia hatóságok valós magatartását. Figyelemmel a költségvetési törvényekben meghatározott kezelési szabályokra, az említett közintézmény, létrehozása óta nem produkált ilyen mértékű bevételt, amely egyébként nem is volt előre tervezett, és nem is kamatozott. Ellenkezőleg, az intézmény teljes bevétele felhasználásának 2011. december 31-ig meg kellett történnie. A felhasználásra hamarabb is sor került volna, ha érintette volna az 1996-os reform finanszírozása – amit egyébként a Francia Köztársaság még mindig vitat – akkor is, ha – francia hatóságok érveinek megfelelően – beépítették volna azt a bevételnövekedést, ami a társasági adóból származott. Végeredményként, a társasági adóból adódó bevételnövekedés figyelembevétele szabályellenes, mivel az állam különböző szerepeinek keveredéséhez vezet. Az eltérő állami szerepek ezen – francia hatóságok által kínált – összeolvadása nem fogadható el, és két okból is indokolt a megkülönböztetés fenntartása: egyrészről, az állam azon szerepe között, amely alapján támogatta a France Télécomot azzal, hogy magára vállalta az állami alkalmazottak nyugdíjának fizetését az érdemeken alapuló verseny kibontakozása érdekében, másrészről, az állam közhatalmi szerepe között, amely alapján költségvetési hatalmát gyakorolja.
(14)

Azt is a sajtó írja, hogy a Being Bang is benyújtott egy ajánlatot a SeaFrance átvételére, amelynek a Bizottság nem ismeri a feltételeit. A Being Bang tájékoztatásul közölt a Bizottsággal egy ajánlatot a SeaFrance átvételére. Ez a dokumentum az észrevételek benyújtásának az érdekelt felek számára meghatározott határidején túl érkezett be a Bizottsághoz, vagyis az eljárás megindításáról szóló határozat közzétételének időpontját követő 15 napon túl. Az ítélkezési gyakorlatnak megfelelően a Bizottság tehát e dokumentumot nem továbbította a francia hatóságoknak, és nem fogja figyelembe venni azt e határozatában. (7)